b'\n_START_ARTICLE_\nSile (reka)\n_START_SECTION_\nKra\xc5\xa1ki izvir\n_START_PARAGRAPH_\nIzviri Sile so tako imenovani risorgive (v regionalnem nare\xc4\x8dju fontanassi), ki je posebna oblika izvorne plasti na meji med visoko in nizko stopnjo Padske ni\xc5\xbeine in Bene\xc4\x8dije. Voda v izvire Sile prihaja ve\xc4\x8dinoma iz padavin na 1775 m visokem Monte Grappa masivu, z Monte Tomba in Monfenera, dela ju\xc5\xbeno od Feltre. Poleg tega filtrat reke Piave bogati podzemno vodo v povodju Sile. Na poti navzdol v dolino vodonosnik naleti na drobnozrnata vodotesna naplavljenih tla (gline, kot tudi  pesek). Na tej plasti se je voda prisiljena vzpenjati in oblikovati zna\xc4\x8dilno izvire. Na dnu je mogo\xc4\x8de videti majhne pe\xc5\xa1\xc4\x8dene sto\xc5\xbece, ki se zdijo "vrelci", ker zrna peska me\xc5\xa1a voda, ki se izliva iz zemlje.\n_START_SECTION_\nMlini na reki\n_START_PARAGRAPH_\nReka Sile je bila skupaj s svojimi pritoki od nekdaj poznana po \xc5\xa1tevilnih mlinih. \xc5\xa0e v 19. stoletju je samo v mestu Treviso delovalo enain\xc5\xa1esdeset mlinov. Danes ne dela noben a so mnogi dobro ohranjeni kot lepi primeri predindustrijske dobe.\n_START_SECTION_\nEkolo\xc5\xa1ki pomen Sile\n_START_PARAGRAPH_\nV toku Sile obstajajo razli\xc4\x8dni tipi habitatov, ki le\xc5\xbeijo v glavnem znotraj meja parka in odvisnih zavarovanih obmo\xc4\x8dij. To so ribniki in mlake, \xc5\xa1oti\xc5\xa1\xc4\x8da, obmo\xc4\x8dje obre\xc5\xbenega pasu, (mokri) travniki, vrbe in topoli, slana vodna povr\xc5\xa1ina v Portegrandi in sama reka. Habitati skrivajo razli\xc4\x8dne rastlinske zdru\xc5\xbebe in so \xc5\xbeivljenjski prostor \xc5\xa1tevilnih \xc5\xbeivali ter gnezdilno ali prezimovalno obmo\xc4\x8dje za ptice._NEWLINE_Obmo\xc4\x8dje ima zelo veliko biotsko raznovrstnost, nekatere \xc5\xbeivalske in rastlinske so vrste endemi\xc4\x8dne. Odkrije se lahko okoli 500 razli\xc4\x8dnih rastlinskih vrst. \xc5\xbdivalstvo je zelo raznoliko, tako da je okrog 40 vrst rib v Sili in izredno raznolike ptice z okoli 70 vrst selivkami._NEWLINE_Poseben pomen (zlasti \xc5\xa1oti\xc5\xa1\xc4\x8da) ima prisotnost redkih ledeni\xc5\xa1kih reliktnih rastlin, kot je vrsta munca (Eriophorum latifolium), mo\xc4\x8dvirski svi\xc5\xa1\xc4\x8d (Gentiana pneumonanthe), navadni mrzli\xc4\x8dnik (Menyanthes trifoliata), mo\xc4\x8dvirna samoperka (Parnassia palustris) in smetlika (Euphrasia Salisburgensis). Izjemno redke in ogro\xc5\xbeene rastlinske vrste so strelu\xc5\xa1a (Sagittaria sagittifolia) in navadni kukovi\xc4\x8dnik (Gymnadenia conopsea) in di\xc5\xa1e\xc4\x8da kukavi\xc4\x8devka (Gymnadenia odoratissima). Endemi\xc4\x8dna v braki\xc4\x8dni coni v bli\xc5\xbeini ustja Silone kanala je oso\xc4\x8dnik Salicornia veneta._NEWLINE_Za \xc5\xbeivali v Sili in ob njej so zna\xc4\x8dilne tudi nekatere endemi\xc4\x8dne vrste. Tako kapelj [Cottus gobio], ki ga najdemo samo v rekah severovzhodne Italije, endemi\xc4\x8dna vrsta ciprinidov - saveta (chondrostoma soetta)._NEWLINE_Mo\xc4\x8dno upadajo ali \xc5\xbee med ogro\xc5\xbeene vrste v srednjem in spodnjem toku so navadna krasta\xc4\x8da (Bufo bufo), primorski ko\xc5\xa1\xc4\x8dak (Austropotamobius pallipes) in zelo redek zahodni poto\xc4\x8dni pi\xc5\xa1kur (Lampetra zanandreai).'